stanford-oval/wikipedia huggingface dataset:
VH1
ערוצי ספין-אוף > VH1 Classic

ערוץ VH1 Classic הוקם בשנת 1998, וסיים את שידוריו ברחבי העולם באוקטובר 2020 עם ההחלטה לפצלו לשני ערוצים שונים: MTV 80s ו-MTV 90s. הערוץ עלה לראשונה לשידור בישראל בשנת 2001 במסגרת חברת YES, ולאחר מכן גם במסגרת חברת HOT. לאורך שנותיו, הערוץ שידר תוכני מוזיקה משנות ה-70, ה-80, ה-90 וחלק משנות ה-2000 וה-2010.
עם סגירתו של ערוץ VH1 Classic, למעשה חדלו להתקיים כל ערוצי הספין-אוף של VH1, בכל העולם.
הערוץ שידר ל-3 אזורים שונים בעולם, בהם ארצות הברית (הערוץ הוחלף בערוץ בשם "MTV Classic"), בריטניה ואירלנד, ואירופה (כולל גם את ישראל). שידורי VH1 Classic שבאירופה מופצים ממרכז השידור של ויאקום בקמדן טאון שבבריטניה.
בשנותיו הראשונות בישראל, שודר בישראל הערוץ האמריקאי, ובשנת 2004 עם הקמת הערוץ האירופאי הוחלף הערוץ באירופאי.
באפריל 2020, החליטה MTV לסיים את שידורי ערוץ VH1 Classic, יחד עם ערוץ MTV Rocks שיסיים את דרכו גם כן ולהחליפם בערוצי MTV 80s ו-MTV 90s (בהתאמה). במהלך אותה שנה שודרה ב-VH1 Classic רצועה לילית בשם "MTV 80s Takeover", לצד הרצועות האחרות של הערוץ. החל בחודש אוקטובר 2020, שידורי VH1 Classic נפסקו כליל למעט שידור הרצועה "MTV 80s Takeover", שמשודרת לאורך כל שעות היום. במהלך שידורי הרצועה, הוצבו שני סמלים על המסך - האחד של VH1 Classic, והאחר של ערוץ MTV 80s, כהכנת הצופים לערוץ החדש על גבי התדר. בעוד שערוץ MTV 80s משודר גם ביס וגם בהוט, ערוץ MTV 90s משודר רק בהוט.
הערוץ שודר (כ-VH1 Classic) ומשודר (כ-MTV 80s) ב-YES, HOT ובשירות ה-OTT של הוט, NEXT TV. אין צפי לעליית הערוץ לשידורי "STINGTV" של חברת יס.
VH1 בישראל

הערוץ הועלה בישראל לראשונה במסגרת חברות הכבלים (כיום הוט) בשנת 1997, במקום ערוץ Channel V בתדר שבו נקלט לפני כן ערוץ MTV אסיה. מאז החלו השידורים הדיגיטליים בהוט ושידורי חברת yes הטלוויזיה בלוויין ועד לסגירתו בחודש אוגוסט 2021, שודר הערוץ בשתי החברות יחד עם חלק מערוצי הספין-אוף. הערוץ הוחלף בערוץ MTV 00s, המשדר אך ורק מוזיקה מהשנים 2000-2010, כחלק מסדרת ערוצי MTV החדשה (MTV 80s - העוסקת במוזיקה משנות ה-80, MTV 90s העוסקת במוזיקה משנות ה-90).
הערות שוליים

| רשתות טלוויזיה עיקריות בארצות הברית |
| --- | --- | --- |
| רשתות מסחריות | ABC • CBS • FOX •‏ NBC • The CW • MyNetworkTV |  |
| רשתות ציבוריות | PBS • ‏PBS Kids • ‏C-SPAN |  |
| כבלים ולוויין | כבלים ולוויין |  |
| ערוצי בידור | USA • SyFy • E! • AMC •‏ TNT •‏ TBS‏ • HBO‏ • Showtime • Comedy Central •‏ FX |  |
| ערוצי חדשות | CNBC • MSNBC • CNN • פוקס ניוז |  |
| ערוצי ספורט | Versus‏ • ESPN‏ |  |
| ערוצי מוזיקה | MTV • VH1 |  |
| ערוצי ילדים ונוער | Cartoon Network • ניקלודיאון • דיסני • Freeform |  |
| ערוצי טבע ומדע | דיסקברי • נשיונל ג'יאוגרפיק |  |
| --- | --- |
בקרת זהויות :  NLI: 987007405795205171  LCCN: no98131840   WorldCat (עם LCCN): no98-131840 
סמלילו הראשון של VH-1‏ (1985-1987)
הגרסה המעודכנת לסמליל הראשון (1987-1994)
בשנת 1994 VH1 מיתג את עצמו מחדש כ-"VH1 - מוזיקה קודם"
גרסה מעודכנת לסמליל ה"מוזיקה קודם", משנת 1999
"לוגו הקופסה" - סמלילו הקודם של הערוץ, שהיה בשימוש בשנים 2003-2011
סמל VH1 Classic
אוסף ערוצי MTV המחליפים את ערוצי VH1:
ערוץ MTV 80s המחליף את VH1 Classic, ערוץ MTV 00s המחליף את VH1 וערוץ MTV 90s המחליף את ערוץ MTV Rocks
אביבה גור־שילה

| --- | --- |
אין תמונה חופשית
 לידה:  4 באפריל 1933 ריגה, Interwar Latvia 
 פטירה:  24 בינואר 2006 (בגיל 72) 
 מדינה:  ישראל, פלשתינה (א"י) 
 שפות היצירה:  אנגלית, עברית 
 בן או בת זוג:  יצחק מיכאל שילה 
 
אביבה עם הוריה מיכאל ומרים ובעלה, יצחק שילה
אביבה גוֹר־שילה (4 באפריל 1933 – 24 בינואר 2006) הייתה שחקנית תיאטרון, משוררת, ומתרגמת ישראלית.
חייה

אביבה גוֹר נולדה ב־4 באפריל 1933 בריגה בירת לטביה הסובייטית, ברית המועצות, בת לזוג שחקנים ארצישראליים: מרים ברנשטיין־כהן, בתו של המנהיג הציוני יעקב ברנשטיין־כהן, ומיכאל גור, ממקימי התיאטרון העברי בקובנה שבליטא, אשר עשו שם בהוראת עברית. הוריה היו ממקימי התיאטרון הארץ־ישראלי בפלשתינה־א"י המנדטורית עוד לפני הגעת להקת "הבימה" ממוסקבה לארץ ישראל. עם הגעת "הבימה" נחלש התיאטרון הארץ־ישראלי, ובני הזוג גוֹר הוזמנו להקים תיאטרון עברי בקובנה; הם נסעו, ושם נולדה בתם אביבה.
לאחר ששבה עם הוריה לפלשתינה־א"י למדה אביבה גוֹר בגמנסיה הרצליה, והמשיכה ללימודי פילוסופיה באוניברסיטה העברית.
בשנת 1951 החלה לשחק בתיאטרון הקאמרי. בשנת 1952 נישאה לשחקן יצחק שילֹה, ובשנת 1956, בעת שהייה עם בעלה בלונדון, ילדה בת, תמר. שנים ספורות לאחר מכן נקלע התיאטרון הקאמרי לקשיים ובני הזוג נסעו לניו יורק לחפש את מזלם על במותיה. הם הצליחו להתפרנס ממשחק ומהוראת משחק, ובין היתר הופיעו שניהם בהפקת המחזה "רשומון" בברודוויי בשנת 1959.
בשנת 1961 חזרו בני הזוג שילה לישראל. במשך כ־15 שנה שיחקה גור־שילה במגוון תפקידים על במות הבימה (כגון בהצגה ילדי הצל), הקאמרי (כגון בהצגה וויצק), תיאטרון חיפה (כגון בהצגה רשומון), ואף הפקות עצמאיות, כגון "האוזן הפרטית והעין הציבורית" מאת פיטר שאפר, בבימוי פיטר פריי. במקביל, בשנת 1969 החלה לתרגם ספרות מאנגלית לעברית. כמו כן המשיכה ללמוד פילוסופיה, אסתטיקה, וספרות באוניברסיטת תל אביב. בנוסף, פרסמה שירה פרי עטה בכתבי עת ספרותיים ובמוספים. בשנת 1966 כינסה את שיריה בספר צליל נודד, בהוצאת אל"ף.
ב-24 בינואר 2006 הלכה לעולמה. הותירה אחריה את בעלה, בתה ונכדים.
לאחר מותה, כונס מבחר משיריה בידי לאה שניר, ויצא לאור בהוצאת הקיבוץ המאוחד בשנת 2009.
שירתה

צליל נודד (תל אביב: אל"ף, תשכ"ו 1966)
והיא הפעימה: מבחר שירים (בני ברק: הקיבוץ המאוחד, קרן יהושע רבינוביץ לאמנויות, תל אביב, תש"ע 2009)
תרגומיה

לצד תרגומי מחזות שונים (בהם "סליחה, טעות ברצח" מאת מריו פראטי) שלא ראו אור אלא רק שימשו על הבמה, תרגמה גור את הספרים הבאים:
האחוזה / יצחק בשביס-זינגר (מרחביה: ספרית פועלים, 1972)
קורטז ומונטזומה / בנימין אפל (תל אביב: יזרעאל, תשל"ב 1972)
מסע הצלב של ריצ'רד לב הארי / מאת רוברט נ' וואב (תל אביב: יזרעאל, תשל"ג 1973)
דרך האפר / איבאן סאותהול (תל אביב: יזרעאל, תשל"ג 1973)
המטאטא המכשף / מרי סטיוארט (תל אביב: יזרעאל, תשל"ד)
פופר והפינגוינים / מאת ריצ'רד ופלורנס אטווטר (תל אביב: יזרעאל, תשל"ד 1974)
שולטי המחר / ג'ון כריסטופר (תל אביב: יזרעאל, תשל"ד 1974)
הנחלה: רומאן / יצחק בשביס־זינגר (תל אביב: ספרית פועלים, תשל"ו 1976)
היצור החברתי: שיפור יחסי אנוש / אליוט ארונסון (תל אביב: ספרית פועלים, תשל"ז)
מתנת המבולדט / סול בלו (תל אביב: ספרית פועלים, תשל"ח 1978)
אהובת הקצין הצרפתי / ג'ון פאולס (תל אביב: ספרית פועלים, תשל"ח 1978)
ספר של תפילה פשוטה: רומן / ג'ואן דידיון (תל אביב: ספרית פועלים, תש"ם 1980)
לאחר המשתה: רומאן / יוקיו מישימה (תל אביב: ספרית פועלים, תשמ"ד 1983)
רחוב ושמו ממילא / אביגדור דגן (תל אביב: ספרית פועלים, תשמ"ד 1984)
ראו גם

מרים ברנשטיין-כהן
יוסף שילה
הערות שוליים

1 2  אביבה גור, ב"לקסיקון הספרות העברית החדשה".
1 2 3 4  אבי קורן, ‏משפחה שכזאת: הצצה למשפחתה של הגברת הראשונה של התאטרון הישראלי, באתר מעריב אונליין, 16 בינואר 2021
↑  רשימת המשתתפים בהפקת רשומון ב־1959 באתר תולדות ברודוויי.
↑  אביבה גור, באתר archive.habima.co.il
↑  עתיק וחדש, באתר www.nli.org.il, ‏14 אוקטובר 1963
↑  ⁨אמש בתיאטרון ,רשומון״ – בתיאטרון העירוני חיפה⁩ | ⁨הארץ⁩ | 20 נובמבר 1961 | אוסף העיתונות | הספרייה הלאומית, באתר www.nli.org.il
↑  ⁨Page 17 Advertisements Column 1⁩ | ⁨מעריב⁩ | 10 דצמבר 1963 | אוסף העיתונות | הספרייה הלאומית, באתר www.nli.org.il
↑  הודעות מאת הרשמים לענייני ירושה, ילקוט הפרסומים, 5554 (17 ביולי 2006), עמ' 4275.
↑  עדינה בר-אל, אתמול הייתי אור גדול, באתר הארץ, 19 במרץ 2010
↑  הצגות בכורה, מעריב, 29 ביוני 1973
| --- | --- |
בקרת זהויות :  NLI: 987007308537605171  PLWABN: 9811498342805606  ISNI: 0000 0000 8012 8557  LCCN: n83042114  VIAF: 120134985   WorldCat (עם VIAF): 120134985
VHDL

עורך VHDL
VHDL (‏VHSIC (Very High Speed Integrated Circuits) Hardware Description Language) היא שפה לתיאור חומרה המשמשת לתיאור של מעגלים ספרתיים. תיאור מעגלים מתאפשר במספר רמות הפשטה, החל מרמת שערים לוגיים ועד למבנים מוכללים כגון מכונות מצבים, מבנים אריתמטיים, זכרונות שונים וכולי. מעגלים אלה מכוונים לרכיבים אלקטרונים משולבים: ASIC, FPGA ו-VLSI. הגרסה הרווחת של השפה היא VHDL-93. לאחרונה יצאה גרסה התומכת גם במעגלים אנלוגיים הנקראת VHDL-AMS.
היסטוריה

השפה פותחה ביוזמה של משרד ההגנה האמריקאי בשנות השמונים כשיטה לתיעוד של תכנוני מעגלים ספרתיים מורכבים וגדולים. כיום הגוף המרכזי שממשיך לעדכן את התקן הוא IEEE כתקן IEEE-1076. בשנים שקדמו לפיתוח השפה נעשה שימוש בכלי תכנון גרפיים, בהם המהנדס בוחר רכיבים אלקטרוניים, ממקם אותם בשרטוט ומחבר ביניהם לקבלת מעגל רצוי. תהליך זה הוא תהליך הנעשה בצורה ידנית. בשלב מסוים נעשו שרטוטים אלו מורכבים, מסובכים ובעייתיים מבחינת התאימות בין תכנונים שונים והתעורר הצורך בפיתוח כלי מחשב אוטומטיים אשר מסוגלים למדל את התכנונים או לתרגמם לרשימות (Netlist) של רכיבים והחיבוריות ביניהם. המעבר לשפה ממוחשבת סלל את הדרך לפיתוח כלי סימולציה וסינתזה אוטומטיים. כפועל יוצא, התאפשר פיתוח שיטתי של כמות רכיבים גדולה מאוד (מיליוני, ואפילו עשרות מיליוני שערים), הממוקמים על גבי שבב יחיד ומזעור הרכיבים המכילים מיליוני שערים לוגיים על גבי פיסת סיליקון בגודל של מילימטרים בודדים.
תכונות

השפה ירשה בתחבירה הגדרות אובייקטים משפת ADA. ההבדל העיקרי בין שפת חומרה לשפת תוכנה הוא, שבשפת חומרה כל שורות הקוד מתבצעות באופן מקבילי ולא באופן סדרתי, כמקובל בשפות תוכנה. כלומר, באופן כללי בשפות חומרה אין משמעות למיקום הביטוי בקוד. כאשר מדובר בביצוע כוונה היא לסימולציה בלבד, ובתהליך הסינתזה לביטוים יש משמעות מערכתית/מבנית, הם מייצגים מבנים סיפרתיים לוגיים. התקן הנוכחי של השפה מציב אותה בכלל השפות מונחות העצמים. רוב המבנים של השפה נועדו למידול ובניית סביבות סימולציה (ולא לסינתזה של מעגלים). דוגמה לכך היא טיפוס זמן, ומאפשר הגדרת אילוצים שונים המערבים אילוצי זמן. קיימת תת-קבוצה של VHDL המאפשרת כתיבת מבנים לסינתזה. תת-קבוצה זאת נתמכת על ידי יצרני כלי-תכנון (EDA) רבים המשמשים את תחום המעגלים המשולבים. VHDL היא שפה "גדולה", המקנה למשתמש בה יכולות רבות ומאפשרת בקלות יחסית לכתוב ולתחזק תכן בגדלים שונים מהקטן ביותר (מספר שערים לוגיים) ועד גדול ביותר (מעבד לדוגמה), לשלוט בתכונות המערכת על ידי מנגנון מפותח של פרמטרים Generic.
השפה המתחרה כיום בשפת VHDL היא Verilog, הנפוצה מעט יותר לעומת VHDL בארצות הברית ובפרט בעמק הסיליקון.
במזרח אסיה ובאירופה VHDL נפוצה יותר.
בישראל משתמשים בשתי השפות באותה מידה[דרוש מקור].
תכנון

תהליך התכנון בשפת VHDL כולל את רוב השלבים המסורתיים של תכן ספרתי: בניית הארכיטקטורה של המערכת, הגדרת יחסי גומלין בין החלקים המבצעים לבין החלקים המבקרים בתוך המערכת, כתיבת קוד, סימולציה וסינתזה. לרוב נכתב הקוד בעורך פשוט (כגון Emacs) קיימים גם כלים המשלבים מהדר יחד עם כלי כתיבת הקוד. ישנם כלים המאפשרים תכנון באמצעות כתיבת קוד ושילוב תכנון גרפי באותו הפרויקט. כלים אלה מתרגמים תכנון גרפי לקוד VHDL.
דוגמאות תכנון > דוגמה לתכנון שער AND

הקוד לשער AND פשוט ב-VHDL ייראה כך :
-- (הערת VHDL)

-- ייבוא של std_logic מתוך ספריית IEEE
library IEEE;
use IEEE.std_logic_1164.all;

-- זוהי הישות
entity ANDGATE is
 port ( 
 IN1 : in std_logic;
 IN2 : in std_logic;
 OUT1: out std_logic);
end ANDGATE;
architecture RTL of ANDGATE is

begin

 OUT1 <= IN1 and IN2;

end RTL;
דוגמאות תכנון > דוגמה לתכנון מרבב (MUX)

--מרבב ברמה של שערים לוגיים :
 X<=(A and S) or (B and (not S));

--המרבב באמצעות חוצץ של מצב שלישי:
X <= B when S = '1' else 'Z';
X <= B when S = '0' else 'Z';

-- הבורר יעביר את הכניסה A או B ליציאה X בהתאם לערך של S :

X <= A when S = '1' else B;

-- דרך נוספת על ידי שימוש ב with :
with S select X <= A when '1', 
 B when others; 

-- כתהליך שיתעדכן עם כל שינוי באחד הכניסות בעזרת case:
process(A,B,S)
begin
 case S is
 when '1' => X <= A;
 when others => X <= B;
 end case;
end process;

-- כנ"ל ללא case:
process(A,B,S)
begin
 if S = '1' then
 X <= A;
 else
 X <= B;
 end if;
end process;

-- 4:1 MUX :
process(A,B,C,D,S)
begin
 case S is
 when "00" => X <= A;
 when "01" => X <= B;
 when "10" => X <= C;
 when others => X <= D; 
 end case;
end process;
ראו גם

Verilog
VLSI
FPGA
לקריאה נוספת

זסלבסקי עמוס, לימוד שפת VHDL לסימולציה וסינתזה, הוצאת שורש, 2007
כהן שאול, תיכון חומרה בעזרת - VHDL, האוניברסיטה הפתוחה, 2006, דף הספר באתר האוניברסיטה
רפאלוביץ דוד, תיכון חומרה ניסויים ופרויקטונים ב - VHDL, האוניברסיטה הפתוחה, 2004, דף הספר באתר האוניברסיטה
אייל חברבר, שפת תיאור חומרה VHDL, הוצאת שורש, דף הספר באתר ההוצאה
הערות שוליים

↑  1076-1987 - IEEE Standard VHDL Language Reference Manual, https://ieeexplore.ieee.org/, ‏31 במרץ 1988
↑  David R. Coelho, The VHDL Handbook, Springer Science & Business Media, 1989-06-30, ISBN 978-0-7923-9031-2. (באנגלית)
| --- | --- |
בקרת זהויות :  NLI: 987007546559905171  LCCN: sh89002702  LNB: 000093915  NKC: ph137700 
שער AND
מרבב
אובטה קאלפ הובי

אובטה קאלפ הובי (באנגלית: Oveta Culp Hobby;‏ 19 בינואר 1905 – 16 באוגוסט 1995) הייתה מזכירת הבריאות, החינוך והרווחה הראשונה של ארצות הברית והמפקדת הראשונה של חיל הנשים של צבא ארצות הברית.
ביוגרפיה

אובטה קאלפ נולדה בטקסס, שנייה במשפחה בת שבעה ילדים. למדה לימודי משפטים באוניברסיטת טקסס (אך לא סיימה אותם). בשנים שלאחר מכן עבדה במשרות ייעוץ לוועדות בבית הנבחרים של טקסס. ב-1930 התמודדה בבחירות על מושב בבית הנבחרים, אך הפסידה.
בשנת 1931 נישאה לוויליאם פ. הובי, מושל טקסס לשעבר והמוציא לאור של העיתון יוסטון פוסט. לזוג נולדו שני ילדים, והיא החלה לעבוד כעורכת במערכת העיתון. בהמשך הפכה לסגן נשיא של העיתון, לנשיאתו ולבסוף למוציאה לאור שלו. ב-1936 שרדו היא ובעלה כנוסעים בהתרסקות מטוס.
במלחמת העולם השנייה הוזמנה להקים ולנהל את המדור לענייני נשים של משרד המלחמה (1941–1942), שנועד לבחון כיצד לנצל שירות של נשים בצבא. בעקבות כניסת ארצות הברית למלחמה מינה אותה ראש מטה צבא ארצות הברית, הגנרל ג'ורג' מרשל, למפקדת חיל הנשים החדש של צבא ארצות הברית. היא הגיעה לדרגת קולונל ועוטרה במדליית השירות המצוין על פעולתה במהלך המלחמה – האישה הראשונה בצבא ארצות הברית שעוטרה בעיטור זה. ב-1944 פרשה מתפקידה וחזרה לעיתון "יוסטון פוסט" ולקשת של פעילויות ציבוריות.
הובי הייתה מעורבת במסע הבחירות לנשיאות של גנרל דווייט אייזנהאואר. לאחר שנבחר ונכנס לתפקידו ב-1953 הוא מינה את הובי לעמוד בראש סוכנות הביטחון הפדרלית, הרשות שקדמה למחלקת הבריאות הפדרלית. במהרה, ב-11 באפריל 1953, היא מונתה למזכירה הראשונה של מחלקת הבריאות, החינוך והרווחה החדשה של ארצות הברית. במסגרת תפקידה זה החליטה בין השאר לאשר את השימוש בתרכיב החיסון לשיתוק ילדים של יונה סאלק.
ב-1955 התפטרה מתפקידה ושבה לטקסס כדי לטפל בבעלה החולה. באותה עת הייתה מעורבת בשערורייה שהתעוררה בעקבות תקלה חמורה בייצור חיסוני שיתוק ילדים על ידי חברת קאטר. היא שבה לתפקידיה במערכת היוסטון פוסט. היא כיהנה בתפקידים רבים במועצות מנהלים של גופים ציבוריים ועסקיים בארצות הברית. במשך השנים העניקו לה 17 מוסדות אקדמיים וביניהם אוניברסיטת קולומביה ואוניברסיטת פנסילבניה תוארי דוקטור לשם כבוד. הנשיא אייזנהאואר הציע לה להתמודד על נשיאות ארצות הברית ב-1960, אך היא לא קיבלה את עצתו. במהלך מלחמת וייטנאם מינה אותה הנשיא ג'ונסון לחברה בוועדה המייעצת לעניין גיוס חובה.
הובי נפטרה ביוסטון בשנת 1995 עקב שבץ, בגיל 90.
על שמה נקראו מרכז למשפחות חיילים בבסיס צבאי, ספרייה במכללה, בניין מעונות סטודנטים באוניברסיטה ובית ספר יסודי – כולם בטקסס. בשנת 2011 הפיק שירות הדואר הפדרלי בול לכבודה.
אובזור

| --- | --- |
סמל אובזורסמל אובזור

כיכר באובזור
 מדינה:  בולגריה בולגריה
 מחוז:  בורגס
 חבל ארץ:  חוף הים השחור
 ראש העיר:  קיריל סטויאנוב
 שטח:  36.77 קמ"ר
 גובה:  0 מטרים
 אוכלוסייה:  ‏
  ‑ בעיירה:  2,298 (15 במרץ 2024)
 קואורדינטות:  42°49′09″N 27°52′52″E﻿ / ﻿42.819091°N 27.881124°E﻿ / 42.819091; 27.881124 
 אזור זמן:  UTC +2
  מפת מיקום  מפה מפורטת   (למפת בולגריה מוגדלת) סופיה פלובדיב וארנה בורגס רוסה פלבן סטארה זאגורה טורקיה יוון מקדונ. הצפו.  סרביה רומניה הים השחור אובזור(למפת בולגריה רגילה) סופיה פלובדיב וארנה בורגס רוסה פלבן סטארה זאגורה טורקיה יוון מקדונ. הצפו.  סרביה רומניה הים השחור אובזור(למפת מחוז בורגס רגילה) בורגס אייטוס קרנובט פומורייה נסבר סרדץ צארבו שומן וארנה הים השחור טורקיה ימבול ח. סליבן טר.אובזור(למפת מחוז בורגס מוגדלת) בורגס אייטוס קרנובט פומורייה נסבר סרדץ צארבו שומן וארנה הים השחור טורקיה ימבול ח. סליבן טר.אובזור  he tabBackground:;tabBorder:#aaa;defaultTab:0;
אובזור (בבולגרית: Обзор, ביוונית ובתראקית: Naulochos או Tetranaulochos, בטורקית: Gözeken) היא עיירת קייט במחוז בורגס שבבולגריה, על גדות הים השחור בסמוך לבורגס, לנסבר ולנחל דבויניקה ובשטחה אחת מרצועות החוף הארוכות בבולגריה, כ-8 קילומטרים אורכה. השם אובזור הוענק למקום ב-1936 ומאז 1984 היישוב הוכר כעיר עצמאית (עד אז היה חלק מהרשות המקומית נסבר).
ראשית התיישבות מאורגנת במקום מתוארכת למאה ה-6 לפנה"ס, בתקופת הממלכה התראקית.
בתקופת יוון העתיקה היה במקום נמל בחבל תראקיה. הרומאים הקימו במקום מקדש לאל יופיטר ומצודת דרכים, לאחר שכבשו את המקום במאה ה-1 לפנה"ס.
בימי הביניים הוקמה במקום מצודה ששרידיה קיימים עד היום.
הערות שוליים

↑  אובזור, באתר excitingbulgaria
↑  לגלות את אובזור, באתר bulgariatransfers
ערך זה הוא קצרמרבנושא בולגריה ובנושא יישובים באירופה. אתם מוזמנים לתרום לוויקיפדיה ו.
אביבה בר-און

| --- | --- |
אין תמונה חופשית
 לידה:  2 בספטמבר 1932 (בת 92) Miroslav, צ'כיה 
 בן זוג:  אשר בר-און
 
אביבה בר-און (שם נעורים בצ'כית: Bedřiška Winklerová, נולדה ב-2 בספטמבר 1932) היא מוזיקאית ישראלית שורדת שואה, שהתפרסמה כאשר בגיל 85 שחזרה שירים אבודים של המשוררת אילזה ובר.
ביוגרפיה > ילדות מוקדמת

אביבה בר-און נולדה בשם בדרישקה וינקלר במירוסלב שבצ'כיה, ליוסף ואדלה וינקלר. אביה יוסף היה בעל מנסרה גדולה.
ביוגרפיה > מלחמת העולם השנייה

בשנת 1938, כאשר הייתה בר-און בת 6, כבשו הגרמנים את חבל הסודטים ותושבי הכפר מירוסלב וביניהם משפחתה, גורשו מהכפר. אביבה ואחיה נשלחו להתגורר עם דודם למספר חודשים. לאחר מכן עברה משפחתה לגור בעיר ברנו, שם נאלץ אביה לעבוד בעבודות כפייה.
בינואר 1942 גורשה בר-און ביחד עם משפחתה בטרנספורט למחנה הריכוז טרזיינשטט שם הופרדו בני המשפחה זה מזה, אך אביבה הורשתה להישאר עם אמה. כל יהודי במחנה קיבל מספר, ומספרה של אביבה היה U-283. מכיוון שאביה של אביבה היה בעברו בעל מנסרה, ועסק במחנה הריכוז בבניית מבנים ורהיטים מעץ, הוא ומשפחתו היו מוגנים מפני גירוש למזרח.
באחד הימים בעת שהותה במחנה הריכוז, חלתה בר-און והועברה לחדר הילדים החולים. האחות האחראית במקום הייתה הסופרת והמלחינה אילזה ובר, שהלחינה שירים רבים על החיים בטרזיינשטט, והייתה שרה אותם לילדים בליווי נגינה על מנדולינה. לאחר ששוחררה בר-און מהמרפאה, היא ביקרה את אילזה ובר עוד מספר פעמים, ולמדה את המילים ואת המנגינות של השירים שכתבה.
בפברואר 1945, במהלך עסקת חילופי שבויים, כ-1,200 יהודים מטרזיינשטט הועברו לשווייץ, ביניהם משפחתה של בר-און.
ביוגרפיה > לאחר המלחמה

ביולי 1945, עם סיום מלחמת העולם השנייה, שבה בר-און עם משפחתה למירוסלב.
במאי 1949, כאשר הייתה בת 16, הצליחה בר-און לעלות לישראל ביחד עם אחיה, פליקס, ובמעמד העלייה שינתה את שמה מבדרישקה לאביבה. היא נקלטה בקיבוץ כברי, ולאחר שנתיים בקיבוץ החלה ללמוד בבית ספר לאחיות וסיימה את הכשרתה כאחות בבית החולים רמב"ם בחיפה. במהלך לימודיה, באחד מביקוריה בבית החולים תל השומר פגשה את אשר בר-און. השניים נישאו בשנת 1956, ונולדו להם שלושה בנים.
בר-און עבדה כאחות חדר ניתוח בבית החולים תל השומר עד לפרישתה לגמלאות, ולאחריה המשיכה להתנדב כאחות במחלקת ניתוחי יום בתל השומר. במהלך עבודתה סיימה תואר שני בהצטיינות במדעי החברה, באוניברסיטת בר-אילן.
ביוגרפיה > חיים אישיים

כיום מתגוררת בקריית אונו, ויש לה שלושה ילדים, אחד עשר נכדים ושני נינים.
קריירה מוזיקלית

בילדותה, חלמה אביבה להיות מוזיקאית, אך חלומה נגדע בעטיה של המלחמה. בשנים האחרונות שרה במקהלת אוריה.
בשנת 2017, הגיע לישראל מנצח איטלקי בשם פרנצ׳סקו לוטורו, שמפעל חייו הוא יצירות מוזיקליות שנכתבו בתקופת השואה. במהלך החיפוש אחר שירים חדשים, פגש בבר-און, שהייתה אז בת 85. כאשר לוטורו סיפר לה על עבודתו ושאל אותה אם היא זוכרת שירים או לחנים, היא שרה לו מיצירותיה של אילזה ובר, שאותן זכרה בעל פה במשך 75 השנים שעברו מאז פגישתן. היצירות מעולם לא נכתבו ומעולם לא הושמעו בציבור, ואלמלא השחזור של בר-און היו אובדות. לוטורו הקליט את בר-און שרה, ועיבד את היצירות למקהלה ולתזמורת.
שנה לאחר מכן, ב-15 באפריל 2018, הוא ערך קונצרט שנקרא ״תווים של תקווה״ בבנייני האומה בירושלים, שבו נוגנו יצירות של מלחינים יהודים שהולחנו במחנות ריכוז במהלך תקופת השואה. בר-און שרה בקונצרט את אחד משיריה של אילזה ובר בעיבודו של לוטורו. בעקבות המופע התראיינה לכלי תקשורת בעולם.
כשנה לאחר מכן, ב-16 בינואר 2019, כשהיא בת 87, הופיעה בר-און בקונצרט נוסף ברומא בשם "Libero è il mio canto", שבו שרה את השיר "Když jsem ležel v Terezíně" בליווי מקהלה שהורכבה ממאה ילדות.
הערות שוליים

1 2  בית טרזיינשטט, The Torch Lighters - Aviva Bar On (עמ' 11), דפי קשר, ‏אפריל 2017
1 2 3 4 5  Vzali nás, děti, abychom ty urny naházely do Ohře, líčí hrůzy Terezína. Zachránil ji transport do Švýcarska, iROZHLAS, ‏2020-12-11 (בצ׳כית)
↑  ריאיון עם אביבה ביד ושם, באתר YouTube
1 2  השיר מהגטו זוכה לביצוע מחודש
1 2  דפי קשר - עלון של בית טרזין, ‏אפריל 2017
↑  Meagan Flynn, How thousands of songs composed in concentration camps are finding new life, The Washington Post, ‏17 באפריל 2018
↑  המוזיקה האבודה של אסירים במחנות ריכוז מנוגנת בקונצרט בירושלים, באתר The Guardian
1 2  Sherwood, Harriet (2018-04-16). "'The best cabaret in Europe' - Nazi prisoners' music premieres, 70 years on". The Guardian (באנגלית בריטית). ISSN 0261-3077. נבדק ב-2024-05-07.
↑  Beaumont, Peter (2018-03-01). "Lost music of Nazis' prisoners to be heard at concert in Jerusalem". The Guardian (באנגלית בריטית). ISSN 0261-3077. נבדק ב-2024-05-07.
↑  כתבה על הקונצרט "תווים של תקווה", באתר Jewish News, ‏12 במרץ 2018
1 2    Raf Sanchez, ‏'I am their voice': Holocaust survivor, 85, performs never before heard music from the concentration camps, The Telegraph, 17 March 2018
↑  הקונצרט "תווים של תקווה", באתר YouTube
↑  Vzali nás, děti, abychom ty urny naházely do Ohře, líčí hrůzy Terezína. Zachránil ji transport do Švýcarska, iROZHLAS, ‏2020-12-11 (בצ׳כית)
↑  סרטון מהופעתה של בר-און ברומא, באתר YouTube
קטגוריה:ישראלים ילידי צ'כיה
קטגוריה:ניצולי השואה
קטגוריה:מוזיקאים ישראלים
קטגוריה:טרזיינשטט
קטגוריה:ישראליות שנולדו ב-1932
אברהם צאלח (בן צאלח)

| --- | --- |
אין תמונה חופשית
 לידה:  17 ביולי 1825 ב' באב ה'תקפ"ה צנעא, תימן
 פטירה:  31 במאי 1905 (בגיל 79) כ"ו באייר ה'תרס"ה צנעא, תימן
 תקופת הפעילות:  ? – 31 במאי 1905 
 תחומי עיסוק:  דיין
 
מארי אברהם בן צאלח צאלח (ב' באב ה'תקפ"ה – כ"ו באייר ה'תרס"ה, 17 ביולי 1825 – 31 במאי 1905) היה חכם מחכמי יהדות צנעא בסוף המאה ה-19, ודיין בבית הדין הגדול בצנעא.
ביוגרפיה

נולד למארי צאלח צאלח, נכדו של מהרי"ץ בעיר צנעא בירת תימן, בב' באב ה'תקפ"ה (17 ביולי 1825).
למד אצל חכמי משפחתו צאלח בבית הכנסת של המשפחה בית צאלח. היה חבר בישיבה הגדולה שהתקיימה בבית כנסת זה. מצבו הכלכלי היה קשה.
בשנת ה'תרכ"ז (1867) נכנס כחבר בבית הדין הגדול בצנעא לאחר פטירת מארי יחיא הכהן, תחת הראב"ד מארי סלימאן קארה והראב"ד מארי סלימאן צאלח. שימש כדיין כ-38 שנה, עד פטירתו.
במצור והרעב הגדול חוזת אלנפר גלה לשבאם ולעמראן. ארבעת בניו נפטרו ברעב. נפטר בצנעא מרעב בכ"ו באייר ה'תרס"ה (31 במאי 1905). בלווייתו השתתפו קצת יותר מעשרה אנשים בלבד. כמעט כל צאצאיו מתו ברעב, והם מופיעים בתמונתו המפורסמת.
לקריאה נוספת

ד"ר משה גברא, אנציקלופדיה לחכמי תימן, כרך א', המכון לחקר חכמי תימן, בני ברק, ה'תשס"א (2001), עמ' 494–495
הערות שוליים

1 2 3  ד"ר משה גברא, אנציקלופדיה לחכמי תימן, כרך א', המכון לחקר חכמי תימן, בני ברק, ה'תשס"א (2001), עמ' 494–495
↑  הרב עמרם קורח, סערת תימן, ירושלים, ה'תשי"ד (1954), עמודים ל"ה, ס"ה
1 2  יוסף חבארה, בתלאות תימן וירושלים, ירושלים, ה'תש"ל (1970), עמ' 53–54
| חכמי בית דין צנעא |
| --- | --- | --- |
| הרכב 1 | הראב"ד מארי שלמה בן סעדיה מנזלי • מארי יחיא בן אברהם אלשייך הלוי • מארי זכריה בן יוסף הכהן |  |
| הרכב 2 | הראב"ד מארי זכריה בן יוסף הכהן • מארי משה בן סעדיה קטיעי • מארי שלום בן חיים צבטאני |  |
| הרכב 3 | הראב"ד מארי שלום בן עמרם חמדי הלוי • מארי יוסף בן סעדיה בשארי • מארי סעדיה בן שלום עמר הלוי |  |
| הרכב 4 | הראב"ד מארי דוד בן יחיא חותר • מארי צאלח בן יחיא צאלח • מארי יוסף בן סעדיה בשארי |  |
| הרכב 5 | הראב"ד מארי סעדיה בן משה קטיעי • מארי פנחס בן שלמה עראקי • מארי שלום בן יוסף בשארי |  |
| הרכב 6 | הראב"ד מארי  יחיא בן יוסף צאלח (מהרי"ץ) • מארי שלמה בן ישועה אלג'מאל • מארי שלום בן סעדיה הכהן |  |
| הרכב 7 | הראב"ד מארי אברהם בן יחיא צאלח • מארי יחיא בן יהודה צעדי • מארי יחיא בן דוד משרקי |  |
| הרכב זמני | הראב"ד מארי יוסף בן סאלם נקאש • מארי יוסף בן שלום קארה • מארי אברהם בן אהרן מנזלי |  |
| הרכב 8 | הראב"ד מארי יוסף בן שלום קארה • מארי יחיא בן שלמה אביץ' • מארי דוד בן אברהם צאלח |  |
| הרכב 9 | הראב"ד מארי סלימאן בן יוסף קארה • מארי יחיא בן שלום הכהן • מארי יחיא בן יעקב צאלח |  |
| הרכב 10 | הראב"ד מארי סלימאן בן סאלם צאלח • מארי אברהם בן צאלח צאלח • מארי יוסף בן דוד מנזלי |  |
| הרכב 11 | הראב"ד מארי יחיא יצחק הלוי • מארי יחיא קאפח • מארי אהרן הכהן • מארי יחיא אביץ' |  |
| הרכב 12 | הראב"ד מארי יחיא אביץ' • מארי עמרם קורח |  |
אהרן ישעיה שפירא

אין תמונה חופשית
הרב אהרן ישעיה שפירא (נפטר בכ"ה בסיוון תשמ"א, 1981) היה מראשי ישיבת תורה ודעת בארצות הברית.